ილდიზლი (არჰავის რაიონი)

ილდიზლი () — სოფელი არჰავის რაიონში, ართვინის პროვინცია, თურქეთი. მდებარეობს რაიონის ცენტრ არჰავიდან 21 კილომეტრში. 2020 წლის მონაცემებით სოფელში 54 ადამიანი ცხოვრობს.

სოფლის ძველი ისტორიული, ქართული სახელწოდებაა ბაჰთა.Taner Artvinli, Artvin Yer Adları Sözlüğü, İstanbul, 2013, s. 214, ISBN 978-605-5708-85-6.

ისტორია
სოფელი ილდიზლის ძველი სახელია ნობაღლენი. ლაზური ტოპონიმი ნობაღლენი (ნობაღლენი) წარმოდგება სიტყვისგან „ბაღუ“ (ბაღუ), რომელიც ნიშნავს სერენდერს ან ბეღელს, და აღნიშნავს „ძველი ბეღლის ადგილს".Taner Artvinli, „Artvin Yer Adları Sözlüğü'', İstanbul, 2013, s. 202, ISBN 9786055708856.

სოფელი ნობაღლენი მდებარეობს ლაზეთის რეგიონში, რომელიც ანტიკურ ხანაში კოლხეთის სამეფოს ტერიტორიაზე იყო. ოსმალებმა, ტრაპიზონის იმპერიის განადგურების შემდეგ 1461 წელს, 1547 წელს სრულად დაიპყრეს ეს რეგიონიც.„კოლხური (მეგრულ-ლაზური) ენა", (Hazırlayanlar) Rusudan Amirecibi-Mullen (editör), Nana Danelia, İnga Gundua,  Tiflis, 2006, s. 22.  ISBN 99940-61-43-7 თუმცა, ეს ტოპონიმი, როგორც სოფელი, ოსმალურ ჩანაწერებში არ გვხვდება. ნობაღლენი იყო ბაშქოის უბანი, რაც ჩანს გადაწყვეტილებებიდან მისი ცალკე სოფლად გამოყოფისა და ბაშქოისთვის უბნად კვლავ მიერთების შესახებ.

სოფელი ნობაღლენი, 1935 წლის საყოველთაო აღწერისას, ეკუთვნოდა არტვინისა და რიზეს პროვინციების ნაცვლად შექმნილი ჩორუჰის პროვინციის ჰოპას რაიონის არჰავის თემს და მისი მოსახლეობა შეადგენდა 104 ადამიანს. ნობაღლენი 1942 წელს როგორც უბანი შეუერთდა ბაშქოის, ხოლო 1959 წელს კვლავ ცალკე სოფლად გამოიყო. სოფელ ნობაღლენში 1965 წლის მოსახლეობის აღწერისას ცხოვრობდა 124 ადამიანი და ამ მოსახლეობიდან 61 ადამიანმა იცოდა წერა-კითხვა.გარკვეული დროის შემდეგ სოფლის სახელი შეიცვალა და გახდა ილდიზლი, რაც ჩანს 1970 წლის საყოველთაო აღწერაში, სადაც ის უკვე ახალი სახელით არის დაფიქსირებული.

სოფელ ილდიზლში 2014 წელს იყო 3 ლაზური სახლი, 10 სერენდერი და 1 წყლის წისქვილი, რომლებმაც შეინარჩუნეს თავიანთი არქიტექტურული იერსახე.

სქოლიო

კატეგორია:არჰავის რაიონის სოფლები
კატეგორია:ლაზური დასახლებები თურქეთში